Grundejerforeningen Eskildshøj

**Referat af ordinær generalforsamling lørdag den 24. august 2019 kl. 10:00 til 11:30**

**Fuglsøcentret, lokale: Mødesalen.**

**.**

**Dagsorden:**

1. Valg af dirigent.

Bestyrelsen foreslår Ejvin Beuse. Vælges med akklamation.

1. Bestyrelsens beretning om foreningens virksomhed det forløbne år.

Beretningen præsenteres mundtligt af formand Mogens Kjærgaard. Beretningen bringes i hel hed på Grundejerforeningens hjemmeside [www.eskildshoej.dk](http://www.eskildshoej.dk).

 Kommentarer til beretningen:

1. Hjemmesiden: Hvis man har noget man gerne vil have bragt på hjemmesiden, skal man kontakte bestyrelsen. Billeder fra området er meget velkomne.
2. Ønske om adresseliste på hjemmesiden: Det har været oppe flere gange. Bestyrelsen forstår ønsket, men det forudsætter tilslutning fra samtlige medlemmer, og et lukket forum med adgang via password. Er problematisk i forhold til Persondataforordningen.
3. Liste over entreprenører: Bestyrelsen vil overveje, om de kan udarbejde en list over personer, som vi har gode erfaringer med specielt ift. træfældning, rydning eller vedligehold af grunden o.l., men måske også ift. håndværkere.
4. Hastighed: Der gøres opmærksom på, at hastighedsbegrænsningen på Fuglsøvej på 40 km/t ophæves, når man drejer ind på Fuglemosen. Her bør skiltes med 30 km/t. Bestyrelsen vil arbejde på at få problemet løst.
5. Veje, kante og bevoksning: Regn og kørsel slider på vejene. Det kan hjælpe på vedligeholdet af vejene, hvis man tager lidt grus fra de udlagte grusbunker og fylder op i begyndende tilløb til huller. Opkørslen til Hedeskellet er særligt sårbar og vedligehold kan kræve professionel indsats. Kan det tænkes, at det kan stabiliseres vha. nedgravede tværgående støtter?

Renholdsselskabet: Hvis grene generer kørslen vil Renholdsselskabet foranstalte klipning og efterfølgende sende regning til grundejeren.

1. Træer og bevoksning: Bevoksningen på grundene skal i henhold til Lokalplanen reguleres, af hensyn til at områdets unik geologisk karakter skal være synlig, men endnu mere af hensyn til naboer og mulighed for udsyn. Bestyrelsen opfordrer til, at man tænker på dem, som ligger bagved en i forhold til udsigt og sollys. For udsigten er ”huller” i bevoksningen ofte fuldt tilstrækkeligt. Bestyrelsen opfordrer til, at dialogen foregår mellem naboer, og at man tilstræber gensidig forståelse. Ved uoverensstemmelser kan man søge assistance hos bestyrelsen, som i sidste ende har påtaleret.

 Beretningen godkendt med akklamation.

1. Forelæggelse af det reviderede regnskab.

Regnskabet blev omdelt og præsenteret af kasser Jørgen Johnsen. Vi har modtaget kr. 2.500,- kr. i refusion fra Fuglsø Strand for vedligeholdsarbejde udført på Fuglemosen ifb. arbejde på vore veje sidste år. Beløbet blev refunderet, da i 2018 havde Fuglsø Strand ansvaret for vedligehold af Fuglemosen. Det ansvar går på skift, så det er vort ansvar i indeværende år, 2019.

Regnskab godkendt med akklamation.

1. Indkomme forslag fra medlemmerne. Ingen forslag modtaget.
2. Fastlæggelse af kontingent.

Bestyrelsen foreslår uændret kontingentet, dvs. kr. 500/år.

Badebroen i Fuglsø Vig, blev delvist ødelagt af en storm sidst i september 2018. Reparation medførte tømning af pengekassen, så det er vedtaget i Brolaugets bestyrelse, at medlemsforeningerne betaler kr. 100/medlem. For os bliver det kr. 4.500,-, som bestyrelsen skønner kan klares indenfor budgettet.

1. Valg til bestyrelsen. I år – et ulige år – er kasserer Jørgen Johnsen på valg. Han ønsker ikke genvalg. Endvidere har Harald Lie valgt at trække sig fra bestyrelsen pga. andre opgaver. Anna Elisabeth Lunders (Skånhøj 12) og Jan Fisker (Elsehøj 9) stiller op til valg.

De vælges med akklamation. Bestyrelsen konstituerer sig efterfølgende.

1. Valg af suppleanter. Suppleanter vælges for 1 år ad gangen.

Som suppleanter vælges Lars Hansen (Elsehøj 5) og Tine Schjønning (Hedeskellet 13)

1. Valg af revisor og revisorsuppleant. På valg er Søren Klinge og Lolita Serwin, der ikke ønsker genvalg.

Som revisor vælges Per Dahl Pedersen (Eskildshøj 10 – 12) og som revisorsuppleant Karen Haugstrup (Hedeskellet 16).

1. Eventuelt: Vejformænd: Skånhøj: Jørgen Johnsen (nr. 8), Eskildshøj: Søren Moestrup (nr. 7), Hedeskellet: Henrik Schjønning (nr. 13), Elsehøj: Ejvin Beuse (nr. 1)

FuglsøCenteret giver vore medlemmer specielle fordele, fordi foreningen er en del af Brolauget: Årskort til brug af Golfbanen, kr. 750,- for hele husstanden.

 Overnatning dobbeltværelse kr. 550,-/nat + morgenmad

 Koncerter og fester, rabat 10%.

Badebroen Bogens Strand er færdig: Adgangsforhold og selve broen er tilpasset dårligt gående, kørestolsbruger samt svagtseende og blinde. Trappen for enden af broen er også tilpasset og trinnene er skridsikre. Trappen er sat op i samarbejde med Nationalpark Mols Bjerge, der har anlagt et slæbested lige ved siden af, og som har støttet projektet økonomisk. Kommunen, der også har givet et økonomisk bidrag, skal overtage drift og ansvar for broen. Andre bidragsydere: EU- midler til udvikling i landdistrikter (via LAG-Djursland) og Turistforeningen for Ebeltoft og Mols. Formand for projektet: Harald Lie.

 23 af foreningens 45 grundejere var repræsenteret ved generalforsamlingen.

 Formanden takkede de to afgående bestyrelsesmedlemmer for deres mangeårige indsats og overagte dem en vingave.

Formanden takkede herefter den afgående revisor og den afgående revisorsuppleant og til sidst ordstyreren og medlemmerne for fremmødet.

**11.30 Foredrag:**

 Frivillig i Nationalparken, Lars Christensen, holdt et oplysende og inspirerende foredrag om ”Nationalparken nu og i fremtiden”. Nationalparken har en række indsatsområder, der omfatter naturen, geologien, kulturhistorien, forskning, hjælp til friluftsliv og formidling. Han omtalte en række arrangementer og tiltag, som mange af os nok ikke kendte til.

Ud over Nationalparkens hjemmeside <https://nationalparkmolsbjerge.dk/oplev-nationalparken> og hjemmesiden [www.nationalparkoutdoor.dk](http://www.nationalparkoutdoor.dk) er der to apps: *Nationalpark Mols Bjerge* og *Kalø Slotsruin*, som giver oversigt og oplysninger. Der er udarbejdet et kort, der viser stier og vejer, inkl. en 60 km vandrersti + hvor man finder fortidsminder og seværdigheder.

 Referent Harald Lie, 26. aug. 2019